مرسلة من صديقة نورت may
مع احترامي للجميع .. اتمنى ان لايزعل مني اي شخص لانها مجرد نكت
كردي ديسافر الى بلد آخر أخذ وياه كَونية شكر…
سأله واحد: ليش ماخذ وياك كَونية شكر؟
كَلله : كاكا لأن كَالولي الغربة مرة.
محشش كَاعد بصف سوداني
باوع المحشش عليه وساله: أنت صيني؟
اتعجب السوداني وجاوبه : لا
ورة شوية سأله مرة لخ: اخي أنت صيني؟
السودانى بدا يضوج و وجاوبه وهو متنكَك: لا!!
ورة شوية باوع المحشش عليه مرة لخ وكَلله: اكيد امك صينية
اتعصب السودانى وكَلله: اي أنا صيني وامي صينية واسمي شونغ لي زو .. ارتاحيت؟
كَلله المحشش: عجيب مع انه شكلك سوداني!!!
كردي اخذ رحلة وراح للحدود كَللوله ليش رايح هناك كَال اريد أمتحن خارجي.
حشاش سال صديقه الحشاش : تعرف تسبح ؟؟
جاوبه صديقه: لا ما أعرف.
الحشاش: اذاً الجلب احسن منك لأنه يعرف يسبح
رجع صديقه سأله : زين انت تعرف تسبح ؟؟
الحشاش : اي أعرف أسبح
كَلله صديقه : اذاً ماكو فرق بينك وبين الجلب
محشش راح للدكتور وكَلله: دكتور اني تجيني حالة اسمع الشخص الي ديحجي وياية بس ما اشوفه
كَلله الدكتور: شوكت تجيك هذه الحالة؟
كَلله من احجي بالتلفون…
محشش ديحجي ويا روحه: ليش البيتزا باكيتهه مربع؟!!؟ واذا فتحتها تلكَاها مدورة!! واذا ردت تاكلها تطلع مثلثات!!! هسه شسوي اتعشى لو أدرس رياضيات؟؟؟
كردي بالمتحف وكَع مزهرية وانكسرت… أجا مسؤول المتحف يركض ويصيح: هاي اشسويت ؟؟!؟ ليش كسرتها؟؟ ما تعرف هاي من القرن الثامن عشر؟؟
الكردي كَلله: كاكا خوفتني عبالي المزهرية چانت جديدة .
واحد من الناصرية راح للجنة… ثاني يوم يدورون عليه ما لكَوه …وره يومين لكَوه بجهنم ديدير بنزين على النار…
واحد سال صاحبته: امج اول متكَعد الصبح شتسوي ؟
صاحبته: تضرب ابوية بالنعال
ضحك … صاحبته سألته شبيك تضحك؟
كَللها : حبيبتي ابوچ مو رجال
سألته صاحبته: ليش انته ابوك شيسوي من يكَعد الصبح ؟
جاوبها: يضم النعال!!!
اثنين اكراد ديمشون بالغابة طلعلهم اسد …الاول ضربه بحجارة وركض والثاني واكف بمكانه …
صاحبه كَلله: اركض شبيك؟!؟
جاوبه: كاكا اني شعلية قابل اني الي ضربته؟؟!؟
محشش عجوز مصري كَاعد بالبيت… اندكَك الباب…
كَال: مين؟
سمع واحد يكَول: جدو انا حفيـدك
كَلله: وحتفيدنى بايه؟
واحد ابنه رسب بالامتحانات … صارعصبي وكَلله: نابليون من چان بكَدك جان يطلع الاول.
جاوبه ابنه : نابليون من چان بكَدك جان حاكم امبراطورية
محشش سألوه: اشتريت ملابس للعيد؟
كَلهم: ليش آني مشتري لنفسي ملابس حتى اشتري للعيد؟!؟
محشش على فراش الموت…
لزم ايد زوجته وكَللها: اليوم الي انطردت بيه من شغلي وانفصلت وكفتي وياية…
كَالت: صح!!
كَللها: واليوم الي خسرت بيه الاسهم وفلست ماتركتيني…
كَالت: صح!!
كَللها: واني مريض وكفتي وياية..
كَالت: صح!!
كَللها: وهسه اني ودا اموت انتي واكفة وياية…
كَالت: صح!!
كَللها: ماملاحظة انتي انه وجهج فُكَرعليه؟!؟ !!!
واحد راح ويا مرته ديشتريلها حذاء , هي تريد كعب عالي وهو يريد فلات …
صاحب المحل كَلله : اخي دعوفها تختار براحتها …
جاوبه زوجها: اخي هو منو الي راح ينضرب بيه انته لو اني؟